biswa921/orwiki-latest-pages-articles-raw huggingface dataset:
ଶ୍ରୀମନ୍ଦିର ବେଢ଼ା-ଦେବାଦେବୀ

ଅରୁଣ ସ୍ତମ୍ଭ
ସିଂହଦ୍ୱାର ସମ୍ମୁଖରେ (ପୂର୍ବ ଦ୍ୱାରରେ) ୨୫ ଫୁଟ୍୨ ଇଞ୍ଚ ସ୍ତମ୍ଭଟି ପୀଠର ଉପରଠାରୁ ଅରୁଣଙ୍କ ପାଦ ପର୍ଯ୍ୟନ୍ତ ଓ ପୀଠର ପତନଠାରୁ ଅରୁଣଙ୍କ ଶିଖା ପର୍ଯ୍ୟନ୍ତ ଉଚ୍ଚତା ୩୩ ଫୁଟ୍ ୮ ଇଞ୍ଚ, ଗୋଟିଏ ମୁଗୁନି ପଥରରେ ଗଢ଼ା।ଷୋହଳଟି କୋଣ (ମୁହଁ ପଗ ପାଗ) ଅଛି । ସୂର୍ଯ୍ୟ ଦେବଙ୍କ ସାରଥୀ ଅରୁଣ ଯୋଡ଼ହସ୍ତରେ ଉପବିଷ୍ଟ କ୍ଷୁଦ୍ର ମୂର୍ତ୍ତି ବିଶାଳ ଉପରେ ଉପବିଷ୍ଟ।ଅଷ୍ଟାଦଶ ଶତାବ୍ଦୀର ଶେଷ ଭାଗରେ ମରହଟ୍ଟା ରାଜତ୍ୱ ସମୟରେ ଭୋଇ ବଂଶର ରାଜା ଦିବ୍ୟସିଂହ ଦେବ ଏହି ସ୍ତମ୍ଭଟିକୁ ନିଖୁଣ ଅବସ୍ଥାରେ କୋଣାର୍କରୁ ଅଣାଇ ପୁରୀ ଶ୍ରୀମନ୍ଦିରଠାରେ ପ୍ରତିଷ୍ଠିତ କରାଇଥିଲେ।ଅନ୍ୟ ଐତିହାସିକ ମତାନୁଯାୟୀ ମରହଟ୍ଟା ଶାସକ ବାଲବ୍ରହ୍ମଚାରୀ ଏହାକୁ କୋଣାର୍କରୁ ସ୍ଥାନାନ୍ତରିତ କରି ଶ୍ରୀଜଗନ୍ନାଥଙ୍କ ମନ୍ଦିର ସମ୍ମୁଖରେ ସ୍ଥାପନା କରିଥିଲେ । ଅରୁଣ ସ୍ତମ୍ଭ ଅରୁଣ ବା ଜ୍ୟୋତିର ପ୍ରତୀକ।ଶକ୍ତି ପ୍ରଦାୟକ।ଭକ୍ତ ମନରେ ଜଗନ୍ନାଥଙ୍କ ଦର୍ଶନ ପାଇଁ ଶକ୍ତି ସଂଚାରିତ ହୋଇଥାଏ।ଏହାକୁ ସ୍ପର୍ଶ କରିବା ମାତ୍ରେ କାୟ-ମନ-ବାକ୍ୟକୁ ଏହା ଶକ୍ତ କରିଥାଏ ।

ମେଘନାଦ ପାଚେରୀ
ଏହା ଶ୍ରୀମନ୍ଦିର ବାହାର ବେଢ଼ା ପ୍ରାଚୀର ଅଟେ।୧୦୫୨ ଖ୍ରୀଷ୍ଟାବ୍ଦରେ ଗଜପତି କପିଳେନ୍ଦ୍ର ଦେବ ଶ୍ରୀମନ୍ଦିର ଚତୁଃପାର୍ଶ୍ୱରେ ମେଘନାଦ ପାଚେରୀ ନିର୍ମାଣ କରାଇଥିଲେ।ଏହାର ଦୈର୍ଘ୍ୟ ୬୬୫ ଫୁଟ୍, ୬୪୦ ଫୁଟ୍ ପ୍ରସ୍ଥ, ଉଚ୍ଚତା ୨୨ଫୁଟ୍ ଓ ସ୍ଥାନେ ସ୍ଥାନେ ୨୦ରୁ ୨୪ ଫୁଟ୍ ଉଚ୍ଚତା।

କୂର୍ମ ବେଢ଼ା
ମେଘନାଦ ପାଚେରୀ ପରେ କୂର୍ମ ବେଢ଼ା ପାଚେରୀ ଶ୍ରୀମନ୍ଦିରର ଶୋଭା ବର୍ଦ୍ଧନ ଓ ସୁରକ୍ଷାରେ ବହୁତ ସହାୟକ ହୋଇ ଆସିଛି । ଏହାର ଦୈର୍ଘ୍ୟ ୪୨୦ ଫୁଟ୍, ୩୫୦ ଫୁଟ୍ ପ୍ରସ୍ଥ ୨୦ ଫୁଟ୍ ଉଚ୍ଚତାରେ ନିର୍ମିତ ହୋଇଛି।

ସିଂହଦ୍ୱାର
ଏହାକୁ ଧର୍ମ ବା ମୋକ୍ଷ ଦ୍ୱାର ବୋଲି କୁହାଯାଏ।ଏହି ଦ୍ୱାରର ଦ୍ୱାରପାଳ ହନୁମାନ ଅଟନ୍ତି।ମାଦଳା ପାଞ୍ଜି ଅନୁଯାୟୀ ରାଜା ମତଭାନୁ କପିଳେନ୍ଦ୍ର ଦେବଙ୍କ ୧୫ ଅଙ୍କରେ ଏହି ସିଂହଦ୍ୱାର, ମେଘନାଦ ପାଚେରୀ, ବାହାର ବେଢ଼ା, ଦୁଇ ପାର୍ଶ୍ୱରେ ଦୁଇଟି ବୃହତ୍ ସିଂହ ମୂର୍ତ୍ତି ରହିଛି।ଗୋଲାକାର ସ୍ଥମ୍ଭ ସଂଲଗ୍ନିତ ଜୟ ବିଜୟ ମୂର୍ତ୍ତି ଓ ମୂର୍ତ୍ତି ଦୁଇଟିର ପଛରେ ମୁଗୁନି ପ୍ରସ୍ତରର ଅନ୍ୟ ଦୁଇଟି ଜୟ ବିଜୟ ବିଗ୍ରହ ସିଂହଦ୍ୱାର(ମୁଖ୍ୟ ଦ୍ୱାର)ରେ ଲାଗି ରହିଛି, ଯାହାର ଉଚ୍ଚତା ଅଢ଼େଇ ଫୁଟ୍ ଓ ଚତୁର୍ଭୁଜ ବିଶିଷ୍ଟ ଅଟନ୍ତି । ସିଂହଦ୍ୱାରର ଉପର ପାର୍ଶ୍ୱରେ ଦଶାବତାର ଓ ଦ୍ୱାରର ନିମ୍ନ ଦେଶରୁ ୨୨ ଫୁଟ୍ ଉଚ୍ଚରେ ଠିକ୍ ମଧ୍ୟ ଭାଗରେ ମା'ଲକ୍ଷ୍ମୀ (କ୍ଷେତ୍ରାଧିଶ୍ୱରୀ-ଅନ୍ନପୂର୍ଣ୍ଣା) ପ୍ରତିଷ୍ଠିତା ।
ପତିତପାବନ
ଶ୍ରୀଜଗନ୍ନାଥ ପତିତମାନଙ୍କୁ ଉଦ୍ଧାର କରୁଥିବାରୁ ତାଙ୍କର ଅନ୍ୟ ନାମ ପତିତପାବନ ଅଟେ।ସିଂହଦ୍ୱାର ଗୁମୁଟ ଭିତରେ ଡାହାଣ ପଟରେ ବିଦ୍ୟମାନ।ଯେଉଁମାନେ ଧର୍ମାନ୍ତର ହେଉଥିଲେ ,ସେମାନେ ମନ୍ଦିର ନ ଯାଇପାରି ଅରୁଣ ସ୍ତମ୍ଭରୁ ପତିତପାବନଙ୍କୁ ଦର୍ଶନ କରିପାରୁଥିଲେ।ପରମ୍ପରା ଅନୁଯାୟୀ ପତିତପାବନଙ୍କର ଅଣସର ବିଧି, ଦୁଆର ଫିଟା, ମଙ୍ଗଳ ଆଳତୀ, ବିଭିନ୍ନ ବେଶ ପ୍ରମୁଖ କରାଯାଏ । ପୂର୍ବାଭିମୁଖୀ ଶ୍ରୀପତିତପାବନ ବିଗ୍ରହଙ୍କୁ ଦର୍ଶନ କରି ଭକ୍ତ ଭକ୍ତି ଭାବରେ ସାକ୍ଷାତ ଦାରୁବ୍ରହ୍ମ ଶ୍ରୀଜଗନ୍ନାଥଙ୍କୁ ସ୍ମରଣ ପୂର୍ବକ ଧନ୍ୟ ହୋଇଥାଏ ।https://www.tourmyindia.com/pilgrimage/puri.html
ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ସାଙ୍କେଶ

thumb|Scenic beauty at Sankesh
ଅବସ୍ଥିତି
ରାୟଗଡ଼ାରୁ କୋରାପୁଟ ଯିବା ରାସ୍ତାରେ ପ୍ରାୟ ୧୦ କିଲୋମିଟର ଦୂରତାରେ ସାଙ୍କେଶ ଅବସ୍ଥିତ ।
ଆକର୍ଷଣ
200px|thumb|Sankeswari Temple, Sankesh
ରାୟଗଡ଼ା ସହର ନିକଟବର୍ତ୍ତି ଝଞ୍ଜାବତୀ ନଦୀର ଅବବାହିକାରେ ବହିଯାଉଥିବା ପାହାଡି ଝରଣା ଏବଂ ଘେରି ରହିଥିବା ପ୍ରାକୃତିକ ପରିବେଶ ସାଙ୍କେଶ ନାମରେ ଜଣାଶୁଣା । ନିକଟରେ ଏକ ଛୋଟ ମନ୍ଦିର ରହିଛି । ଉକ୍ତ ରାସ୍ତା ଦେଇ ଯାତାୟତ କରୁଥିବା ଯାତ୍ରୀ ତଥା ସ୍ଥାନୀୟ ଲୋକେ ଏଠାରେ ପୂଜାର୍ଚ୍ଚନା କରିଥାନ୍ତି । ଜଙ୍ଗଲ, ଝରଣା ତଥା ପ୍ରାକୃତିକ ଶୋଭାରେ ଭରପୁର ଏହି ଜାଗା ବଣ ଭୋଜି କରିବା ପାଇଁଁ ଏକ ଉତ୍କୃଷ୍ଟ ସ୍ଥାନ ।ସୂର୍ଯ୍ୟୋଦୟ ଏବଂ ସୂର୍ଯ୍ୟାସ୍ତ ଦେଖିବାକୁ ଏଠାରେ ପର୍ଯ୍ୟଟକଙ୍କ ଭିଡ ଜମେ ।  ତେବେ ପର୍ଯ୍ୟଟକଙ୍କ ରହଣିପାଇଁଁ ଏଠାରେ କୌଣସି ସୁବିଧା ନାହିଁଁ ।

 ଯୋଗାଯୋଗ 
କୋରାପୁଟରୁ ବ୍ରହ୍ମପୁର ଯାଉଥିବା ରାସ୍ତା ପାର୍ଶ୍ୱରେ ଏହା ରହିଥିବାରୁ ସାଙ୍କେଶ ପର୍ଯ୍ୟନ୍ତ ବସ ସେବା ରହିଛି। ଜାଗାଟି ଜଙ୍ଗଲମୟ ହୋଇଥିବାରୁ ସାଙ୍ଗରେ ପଥପ୍ରଦର୍ଶକ (ଗାଇଡ୍) ନେଇ ଯିବା ଆବଶ୍ୟକ।

 ଆଧାର 

ଶ୍ରେଣୀ:ରାୟଗଡ଼ା ଜିଲ୍ଲା
ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ଲୋରାଜେପାମ

ଲୋରାଜେପାମ, (ବିକ୍ରୟ ନାମ ଆଟିଭାନ), ଏକ ବେଞ୍ଜୋଡାଏଜେପିନ ଦଳର ଔଷଧ । ଉତ୍କଣ୍ଠା ବା ଉଦ୍‌ବେଗ ବେମାରୀ, ନିଦ୍ରାହୀନତା, ଅପସ୍ମାର ଆକ୍ରମଣ ତ‌ଥା ଅବିରାମ ଅପସ୍ମାର, କେତେକ ଅପରେଶନ (interfere with memory formation) ନିମନ୍ତେ, ଆଲକୋହୋଲ ଉଇଥଡ୍ରୟାଲ ଇତ୍ୟାଦି ରୋଗରେ ଓ ଭେଣ୍ଟିଲେସନରେ ଥିଲେ ଶମନ ବା ଶାନ୍ତ ରହିବା ନିମନ୍ତେ,  କେମୋଥେରାପି ସମୟରେ ଦିଆଯାଏ । ସାଇକୋମୋଟୋର ଏଜିଟେସନ (severe agitation)ରେ ଏହା ଦିଆଗଲେ ମଧ୍ୟ ମିଡାଜୋଲାମ ସାଧାରଣତଃ ଅଧିକ ପସନ୍ଦ‌ ଯୋଗ୍ୟ ।  କୋକେନ୍ ଗ୍ରହଣ କରୁଥିବା ଲୋକର ଆକ୍ୟୁଟ କରୋନାରି ସିଣ୍ଡ୍ରୋମ ହେଲେ ଅନ୍ୟ ଚିକିତ୍ସା ସ‌ହିତ ଏହା ଦିଆଯାଏ ।  ଏହା ପାଟିଏ ଖାଇବାକୁ ବା ଇଞ୍ଜେକସନ ଆକାରରେ ମାଂସପେଶୀରେ ବା ଶିରାଭ୍ୟନ୍ତରରେ ଦିଆଯାଏ । ଇଞ୍ଜେକସନ ଦେବାର ୧ରୁ ୩୦ ମିନିଟ ମଧ୍ୟରେ ଏହାର ପ୍ରଭାବ ଅନୁଭୁତ ହୁଏ ଓ ୧ ଦିନ ପର୍ଯ୍ୟନ୍ତ ରହେ ।

ସାଧାରଣତଃ ଦୁର୍ବଳତା, ନିଦୁଆ ଭାବ, ନିମ୍ନ ରକ୍ତଚାପ ଓ କଷ୍ଟ ଦାୟକ ଶ୍ୱାସକ୍ରିୟା ଇତ୍ୟାଦି ଲକ୍ଷଣ ଦେଖାଯାଏ । ଶିରାଭ୍ୟନ୍ତ‌ରରେ ଦେଲେ ନିକଟ ପର୍ଯ୍ୟବେକ୍ଷଣ କରାଯାଏ । ଅବସାଦ ଗ୍ରସ୍ତ (depressed) ଲୋକର ଆତ୍ମହତ୍ୟା ପ୍ରବଣତା ଅଧିକ ଦେଖାଯାଏ । ଅଧିକ ଦିନ ବ୍ୟବ‌ହାର କରିବାକୁ ପଡ଼ିଲେ ସମାନ ଫଳପ୍ରଦ ହେବା ନିମନ୍ତେ ଅଧିକ ଔଷଧ ମାତ୍ରା ଆବଶ୍ୟକ ହୁଏ । ଶାରୀରିକ ନିର୍ଭରଶୀଳତା ଓ ମାନସିକ ନିର୍ଭରଶୀଳତା ଦେଖାଯାଇପାରେ । ବ‌ହୁତ ଦିନର ବ୍ୟବ‌ହାର ପରେ ହଠାତ ଔଷଧ ବନ୍ଦ କରିଦେଲେ ବେଞ୍ଜୋଡାଏଜେପିନ ଉଇଥଡ୍ରୟାଲ ସିଣ୍ଡ୍ରୋମ ହୋଇପାରେ । ବୟସାଧିକ ଲୋକଙ୍କଠାରେ ଏହି ଔଷଧର ହାନୀକାରକ ପ୍ରଭାବ ଦେଖାଯାଇ ପାରେ ।  ଲୋରାଜେପାମ ଗ୍ରହଣ କରୁଥିବା ବ୍ୟକ୍ତି ପଡ଼ିଯାଇ ନିତମ୍ବ ଅସ୍ଥି ଭାଙ୍ଗିଯିବା ସମ୍ଭାବନା ଅଧିକ ରହେ ।  ଏହି ସବୁ କାରଣରୁ ଲୋରାଜେପାମ ସର୍ବାଧିକ ୨ରୁ ୪ ସପ୍ତାହ ଦିଆଯାଏ ।   

ସନ ୧୯୬୩ରେ ଏହି ଔଷଧ ପେଟେଣ୍ଟ ହେବା ପରେ ସନ ୧୯୭୭ରେ ଯୁକ୍ରରାଷ୍ଟ୍ର ଆମେରିକାରେ ବିକ୍ରୟ ଆରମ୍ଭ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ଏହାର ଏକ ଡୋଜ ପାଟିରେ ଦିଆଯାଉଥିବା ଔଷଧର ମୂଲ୍ୟ ସନ ୨୦୧୪ରେ ୦.୦୨ରୁ ୦.୧୬ ଆମେରିକୀୟ ଡଲାର ଥିଲା । ସନ ୨୦୧୫ରେ ଯୁକ୍ରରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ୨୫ ଡଲାରରୁ କମ୍ ।  ସନ ୨୦୧୧ରେ ୨୮ ନିୟୁତ ଲୋରାଜେପାମ ପ୍ରେସକ୍ରିପସନ ହୋଇଥିଲା ଯାହା ଆଲପ୍ରୋଜୋଲାମ ପରେ ଦ୍ୱିତୀୟ ସର୍ବାଧିକ ପ୍ରେସକ୍ରିପସନ ଔଷଧ । 

 ଆଧାର 

ଶ୍ରେଣୀ:ଔଷଧ

 ବାହାର ଲିଙ୍କ 
 inchem.org – Lorazepam data sheet
 rxlist.com – Lorazepam data sheet
 drugs.com – Lorazepam data sheet
 baxter.com – Lorazepam Injection Data Sheet 
 NZ medsafe.govt.nz – Lorzem Data Sheet
 benzo.org.uk – Genus/Wyeth 1998 UK Lorazepam Data Sheet
 benzo.org.uk – Ashton H. Benzodiazepines: How They Work And How to Withdraw. August 2002 (The "Ashton Manual").
 ndaa.org – Drummer, OH. 'Benzodiazepines: Effects on Human Performance and Behavior'(Central Police University Press, 2002) .
 U.S. National Library of Medicine: Drug Information Portal – Lorazepam
ଅଗସ୍ତ୍ୟ

ଅକ୍ଷୟ ପରିଜା ପ୍ରଯୋଜନା କେ. ଏମ. କ୍ରିଷ୍ଣାଙ୍କ ନିର୍ଦ୍ଦେଶନାରେ ଓଡ଼ିଆ ଚଳଚ୍ଚିତ୍ର ଅଗସ୍ତ୍ୟ ୨୦୧୬ ମସିହାରେ ମୁକ୍ତିଲାଭ କରିଥିଲା । ଏହି ସିନେମାର ମୁଖ୍ୟ ଭୂମିକାରେ ଅନୁଭବ ମହାନ୍ତିଙ୍କୁ ଦେଖିବାକୁ ମିଳିଥିଲା । ଗୀତଗୁଡ଼ିକ ସୂଚାରୁରୂପେ ସଜାଇବାର ଦାୟିତ୍ୱ ନେଇଥିଲେ ପ୍ରେମ ଆନନ୍ଦ । ୨୦୧୪ ମସିହାରେ କନଡ଼ ଭାଷାରେ ନିର୍ମିତ ହୋଇଥିବା ଉଗ୍ରମ୍ ଚଳଚ୍ଚିତ୍ରର କାହାଣୀକୁ ରୂପାନ୍ତରିତ କରାଯାଇ ଏହା ତିଆରି କରାଯାଇଛି । 

ଅଭିନୟରେ
ଓଡ଼ିଆଚଳଚ୍ଚିତ୍ର ଅଗସ୍ତ୍ୟରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ :

 ଅନୁଭବ ମହାନ୍ତି
 ଆକାଶ ଦାସନାୟକ
 ଝିଲିକ୍ ଭଟ୍ଟାଚାର୍ଯ୍ୟ
 ମିହିର ଦାସ
 ପ୍ରିୟଙ୍କା ପଟ୍ଟନାୟକ
 ମନୋଜ ମିଶ୍ର
 ସଲିଲ ମିତ୍ର
 ମୀନକେତନ
 ମୁନ୍ନା ସେଠୀ

ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସର୍ବମୋଟ ୫ଟି ଗୀତ ଥିବାବେଳେ ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ସୁବ୍ରତ ସ୍ୱାଇଁ ଏବଂ ଅରୁଣ ମନ୍ତ୍ରୀ ଗୀତ ରଚନା କରିଛନ୍ତି । ହ୍ୟୁମାନ ସାଗର, ବିଷ୍ଣୁମୋହନ କବି, ସତ୍ୟଜିତ, ଆଶୁତୋଷ, ପ୍ରଜ୍ଞା ଓ ଶିଶୁ କଣ୍ଠଶିଳ୍ପୀ ଆର୍ୟାନ ଗୀତଗୁଡ଼ିକୁ ଗାଇଛନ୍ତି । ତେବେ ପ୍ରଥମ ଥର ପାଇଁ  ଇଣ୍ଡିଆନ୍ ଆଇଡଲ୍‌ ଜୁନିୟର୍ ବିଜେତା ଅନନ୍ୟା ଶ୍ରୀତମ ନନ୍ଦ ଏହି ଫିଲ୍ମରେ କଣ୍ଠଦାନ କରିଛନ୍ତି ।   

 ଗୀତ  ରଚନା  କଣ୍ଠଦାନ ଅଗସ୍ତ୍ୟ  ଅରୁଣ ମନ୍ତ୍ରୀ  ହ୍ୟୁମାନ ସାଗର୍, ବିଷ୍ଣୁ, ଶ୍ରୀଚରଣ, ସତ୍ୟଜିତ, ସଂଗ୍ରାମ, ଆଶୁତୋଷ ଧୀରେ ଧୀରେ ଭଲ ପାଇଗଲି  ସୁବ୍ରତ ସ୍ୱାଇଁ  ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ ରାମାରାମା ଏ ଝିଅଟା  ଅରୁଣ ମନ୍ତ୍ରୀ  ପ୍ରଜ୍ଞା, ଆର୍ଯ୍ୟନ, ଆଶୁତୋଷ ମହାନ୍ତି, ହ୍ୟୁମାନ ସାଗର ଛୋଟଛୋଟ ଏଇ ମନ ତଳେ  ସୁବ୍ରତ ସ୍ୱାଇଁ  ଅନନ୍ୟା ଶ୍ରୀତମ ନନ୍ଦ 

ଆଧାର

 ବାହାର ଆଧାର 
 

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ଜଗନ୍ନାଥ ବିଶ୍ୱବିଦ୍ୟାଳୟ

ଜଗନ୍ନାଥ ବିଶ୍ୱବିଦ୍ୟାଳୟ, ବଙ୍ଗଳାଦେଶର ରାଜଧାନୀ ଢାକାର ସଦରଘାଟଠାରେ ଅବସ୍ଥିତ ।http://www.dhakatribune.com/bangladesh/2016/apr/07/jnu-students-take-streets-protesting-samad-murder ୧୮୫୮ମସିହାରୁ ଏକ ବିଦ୍ୟାଳୟରୁ ଆରମ୍ଭ ହୋଇ, ୨୦୦୫ମସିହାରେ ଏହା ବିଶ୍ୱବିଦ୍ୟାଳୟର ମାନ୍ୟତା ପାଇଥିଲା । ବଙ୍ଗଳାଦେଶର ୟୁନିଭରସିଟି ଗ୍ରାଣ୍ଟ କମିସନ ସହିତ ଏହି ବିଶ୍ୱବିଦ୍ୟାଳୟ ଅନୁବନ୍ଧିତ । ମିଜାନୁର ରହମାନ ବର୍ତ୍ତମାନ କୁଳପତି ଭାବରେ କାର୍ଯ୍ୟରତ ।http://www.ugc.gov.bd/en/home/universityDetails/64 ଏଯାବତ କାର୍ଯ୍ୟ କରିଥିବା ସମସ୍ତ କୁଳପତି ମୁସଲମାନ ଅଟନ୍ତି । ୩୩ଟି ବିଭାଗରେ ଏହି ବିଶ୍ୱବିଦ୍ୟାଳୟରେ ଶିକ୍ଷାଦାନ କରାଯାଏ ।

 ଇତିହାସ 
୧୮୫୮ ମସିହାରେ ପ୍ରଭାତୀଚରଣ ରୟ, ଅନନ୍ତବଂଧୁ ମଲ୍ଲିକ ଓ ବ୍ରଜସୁନ୍ଦର କଇତ୍ରଙ୍କ ପ୍ରଚେଷ୍ଟାରେ "ଢାକା ବ୍ରାହ୍ମ ସ୍କୁଲ" ପ୍ରତିଷ୍ଠିତ ହୋଇଥିଲା । ମାଣିକଗଂଜର ଜମିଦାର କିଶୋରୀଲାଲ ଚୌଧୁରୀ ୧୮୭୨ରେ ଅଧିଗ୍ରହଣ କରି, ଏହାର ନାମ ପରିବର୍ତ୍ତନ କରି "ଜଗନ୍ନାଥ ସ୍କୁଲ" ରଖିଥିଲେ । ପରେ ଏହା ଇଣ୍ଟରମିଡିଏଟ ଓ ଡିଗ୍ରୀ କଲେଜର ପରିଣତ ହୋଇଥିଲା । ୧୯୨୧ ମସିହାରେ ଢାକା ବିଶ୍ୱବିଦ୍ୟାଳୟ ଖୋଲିବାରୁ, ଏହି କଲେଜରୁ ଡିଗ୍ରୀ ପାଠ୍ୟକ୍ରମ ଉଠି ଯାଇଥିଲା ଓ ଏହାର ନାମ ପରିବର୍ତ୍ତିତ ହୋଇ ହୋଇଥିଲା "ଜଗନ୍ନାଥ ଇଣ୍ଟରମିଡ଼ିଏଟ‌ କଲେଜ" । ୧୯୪୯ ମସିହାରେ ଏହା ପୁଣି ଡିଗ୍ରୀ କଲେଜର ମର୍ଯ୍ୟଦା ପାଇଥିଲା । ୧୯୬୮ମସିହାରେ ସରକାର ଏହି କଲେଜକୁ ହାତକୁ ନେଇଥିଲେ । ୧୯୮୨ରେ ସ୍ନାତକୋତ୍ତର ପାଠ୍ୟକ୍ରମ ଆରମ୍ଭ କରାଗଲା । ୨୦୦୫ ମସିହାରେ ବାଂଲାଦେଶ ଜାତୀୟ ସଂସଦରେ ୨୦୦୫ରେ "ଜଗନ୍ନାଥ ବିଶ୍ୱବିଦ୍ୟାଳୟ ଅଧିନିୟମ ୨୦୦୫" ବଳରେ ଏହା ଜଗନ୍ନାଥ ବିଶ୍ୱବିଦ୍ୟାଳୟରେ ପରିବର୍ତ୍ତିତ ହୋଇଥିଲା ।http://www.samanyakathan.com/readmore.php?sid=711 
କୁଳପତି ଭାବରେ କାର୍ଯ୍ୟ କରିଥିବା ବ୍ୟକ୍ତିମାନେ :
 ଶିରଜୁଲ ଇସଲାମ ଖାନ(୨୦/୧୦/୨୦୦୫-୨୦୦୮)
 ଅବୁ ହୁସେନ ସିଦ୍ଦିକ(୨୦୦୮-୨୦୦୯)
 ମିସବା  ଉଦ୍ଦିନ ଅହମଦ(୨୦୦୯-୨୦୧୩)
 ମିଜାନୁର ରହମାନ(୨୦୧୩ରୁ କାର୍ଯରତ)

 ଆଧାର 

ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଝିଅଟା ବିଗିଡ଼ିଗଲା

ଝିଅଟା ବିଗିଡ଼ିଗଲା ୨୦୧୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଚ୍ଚିକାନ୍ତ ଜେନା, ଯାହାକି ମୁନ୍ ଟିଭି ବ୍ୟାନରରେ ନିର୍ମିତ ହୋଇଥିଲା । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବିନି ପଟ୍ଟନାୟକଙ୍କ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଓ ଏଲିନା ସାମନ୍ତରାୟ । ରୁଦ୍ର ପାଣିଗ୍ରାହୀ, ଜିନା ସାମଲ, ଇପ୍ସିତା, ଲିନା, ଦେବ୍, ମୀନକେତନ, ଅସୀତ ପତି, ସଲିଲ ମିତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୧୬ ମସିହା ବାହୁଡ଼ା ଯାତ୍ରା ସମୟରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା ।  

ଅଭିନୟ
ଅଭିନେତ୍ରୀ ଜିନା ସାମଲଙ୍କୁ ପ୍ରଥମ ଥର ପାଇଁ ରାଜନେତା ଏବଂ ଅସାଧୁ ବ୍ୟକ୍ତିଙ୍କ ବିପକ୍ଷରେ ଲଢ଼େଇ କରିଥିବାର ଦେଖିବାକୁ ମିଳିଥିଲା । ଜିନା ଏସିପି ଭୂମିକାରେ ଅଭିନୟ କରିଥିଲେ ଏବଂ ତାଙ୍କ ବିପକ୍ଷରେ ନାୟକ ସାଜିଥିଲେ ରୁଦ୍ର ପାଣିଗ୍ରାହି । 

ଓଡ଼ିଆଚଳଚ୍ଚିତ୍ର ଝିଅଟା ବିଗିଡ଼ିଗଲାରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ  :
 ବାବୁଶାନ୍
 ଏଲିନା ସାମନ୍ତରାୟ
 ରୁଦ୍ର ପାଣିଗ୍ରାହୀ
 ଜିନା ସାମଲ
 ଇପ୍ସିତା
 ଲିନା
 ଦେବ୍
 ମୀନକେତନ
 ଅସୀତ ପତି
 ସଲିଲ ମିତ୍ର
 ବିଜୟ ପଟ୍ଟନାୟକ
 ଅଶୋକ ମଲ୍ଲିକ
 ସ୍ମରଣୀକା ପ୍ରିୟଦର୍ଶିନୀ

ବିନି ପଟ୍ଟନାୟକଙ୍କ ନିର୍ଦ୍ଦେଶିତ ଝିଅଟା ବିଗିଡ଼ିଗଲା ଚଳଚ୍ଚିତ୍ରଟି ଏକ ଚୁଲବୁଲି ଝିଅର କାହାଣି ଉପରେ ଆଧାରିତ । ଏହାର ସୁଟିଂ ଭୁବନେଶ୍ୱରରେ ୨୦୧୬ ଫେବୃଆରୀ ୪ରୁ ଆରମ୍ଭ ହୋଇଥିଲା ।

ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସର୍ବମୋଟ ଚାରୋଟି ଗୀତ ଥିବାବେଳେ ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ୨୯ ଜୁନ ୨୦୧୬, ବୁଧବାରରେ ଏହାର ଗୀତଗୁଡ଼ିକ ମୁକ୍ତିଲାଭ କରିଥିଲା । ବସନ୍ତରାଜ ସାମଲ ଏବଂ ସୁବ୍ରତ ସ୍ୱାଇଁ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ । ହ୍ୟୁମାନ ସାଗର, ପ୍ରଜ୍ଞା, ଶ୍ରୀଚରଣ, ଦୀପ୍ତି, ସତ୍ୟଜିତ, ଆର୍ଯ୍ୟନ ଏହି ଚଳଚ୍ଚିତ୍ରେ କଣ୍ଠଦାନ କରିଥିଲେ । 
 ଗୀତ  ରଚନା  କଣ୍ଠଦାନ ତୁ ଚଗଲି     ମିଠା ମିଠା     ଝିଅଟା ବିଗିଡ଼ିଗଲା    ଶ୍ରୀଚରଣ ମହାନ୍ତି ଓ ବେବି    ହ୍ୟୁମାନ ସାଗର ଏବଂ ପ୍ରଜ୍ଞା ସ୍ମାର୍ଟସିଟି ଝିଅଟା   

ଆଧାର

 ବାହାର ଆଧାର 
 

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ପିଲାଟା ବିଗିଡ଼ିଗଲା

ପିଲାଟ ବିଗିଡ଼ିଗଲା, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ପୂଜା ଭରାଲାୱାଲା । ବସନ୍ତ ସାହୁ ଏହି କଥାଚିତ୍ରଟିର କାହଣୀ ଲେଖିଥିଲେ ଏବଂ ରଜନୀ ରଞ୍ଜନ ଚଳଚ୍ଚିତ୍ରଟିର ସଂଳାପ ରଚନା କରିଥିଲେ । ବସନ୍ତ ସାହୁ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଚଳଚ୍ଚିତ୍ରର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । ଏହି ଚଳଚ୍ଚିତ୍ରଟିର ପଟ୍ଟକଥା ଏକ ପଞ୍ଜାବୀ ଚଳଚ୍ଚିତ୍ର କ୍ୟାରି ଅନ ଯାତ୍ରା ଉପରେ ଆଧାରିତ ।

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର, ଅର୍ଚ୍ଚିତା ସାହୁ, ପପୁ ପମ ପମ ଏବଂ ଲିପ୍ସା ମିଶ୍ର । ବିଜୟ ମହାନ୍ତି, କୁନା ତ୍ରିପାଠୀ, ଜୀବନ ପଣ୍ଡା, ବିରେନ ମିଶ୍ର, ସୁରେଶ ବଳ, ବି.କେ. ଯୋଶୀ, ରୋଜୀ ତ୍ରୀପାଠୀ, ଆଶିଷ ମିଶ୍ର, ଶକ୍ତି ବରାଳ, ଉମେଶ ଦାସ, ସେଲି ମିଶ୍ର, କୁସୁମ ତ୍ରିପାଠୀ, ରାଧେଶ୍ୟାମ ପାତ୍ର, ମହମଦ ଅଫଜଲ୍, ଶିନାରାୟଣ ପୂଜା ପଣ୍ଡା, ସୁଜାତା, ତନୁ, ସଂଦୀପ୍, ଦେବ୍, କମଳ, ପ୍ରିୟଙ୍କା, ରଶ୍ମୀ ମିଲି, କଣ୍ଢେଇ, ଚିଣ୍ଟୁ, ଲିପୁ, ନୀଳ, ଜ୍ୟୋତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
ଓଡ଼ିଆ ଚଳଚ୍ଚିତ୍ର ପିଲାଟା ବିଗିଡ଼ିଗଲାରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ  :

 ସବ୍ୟସାଚୀ ମିଶ୍ର
 ଅର୍ଚ୍ଚିତା ସାହୁ
 ପପୁ ପମ ପମ
 ଲିପ୍ସା ମିଶ୍ର
 ବିଜୟ ମହାନ୍ତି
 କୁନା ତ୍ରିପାଠୀ
 ଜୀବନ ପଣ୍ଡା
 ବିରେନ ମିଶ୍ର
 ସୁରେଶ ବଳ (ବାଙ୍କୁ)
 ବି.କେ. ଯୋଶୀ
 ରୋଜୀ ତ୍ରୀପାଠୀ
 ଆଶିଷ ମିଶ୍ର
 ଶକ୍ତି ବରାଳ
 ଉମେଶ ଦାସ
 ସେଲି ମିଶ୍ର
 କୁସୁମ ତ୍ରିପାଠୀ
 ରାଧେଶ୍ୟାମ ପାତ୍ର
 ମହମଦ ଅଫଜଲ୍
 ଶିନାରାୟଣ ପୂଜା ପଣ୍ଡା
 ସୁଜାତା
 ତନୁ
 ସଂଦୀପ୍
 ଦେବ୍
 କମଳ
 ପ୍ରିୟଙ୍କା
 ରଶ୍ମୀ ମିଲି
 କଣ୍ଢେଇ
 ଚିଣ୍ଟୁ
 ଲିପୁ
 ନୀଳ
 ଜ୍ୟୋତି

କାହାଣୀ
ବୁଗୀ (ସବ୍ୟସାଚୀ) ଗୋଟିଏ ବାହାଘରରେ ନିଶା (ଅର୍ଚ୍ଚିତା) ସ‌ହ ପ୍ରେମରେ ପଡ଼ିଯାଏ । ବୁଗୀ ତା ପଛରେ ପଡ଼ିଥାଏ ଆଉ ଏହି ସମୟରେ ତା'ର ସାଙ୍ଗ ଟୁଇଟର (ପ‌ପୁ) ତାକୁ ସାହାଯ୍ୟ କରେ ।

ଦୁର୍ଘଟଣା ବସତଃ ସେମାନେ ଦୁଇଜଣ ବିବାହ କରିଯାଆନ୍ତି ଏବଂ ଗୋଟିଏ ଭଡ଼ା ଘରେ ରହିବାର ନିଷ୍ପତ୍ତି ନିୟନ୍ତି । ଦିନେ ନିଶା ଖବରକାଗଜରେ ଦିଆଯାଇଥିବା ଗୋଟିଏ ବିଜ୍ଞାପନ ଦେଖି ରହିବା ପାଇଁ ଭଡ଼ାଘରଟିଏ ଠିକ କଲା ଏବଂ ଦୁର୍ଘଟଣା ବସତଃ ସେହି ଘରଟି ବୁଗୀଋ ନିଜ ଘର ଥିଲା ।

ଏହା ବୁଗୀ ପାଇଁ ମୁଣ୍ଡବିନ୍ଧାର କାରଣ ପାଲଟିଗଲା ଏବଂ ନିଶାର ସ୍ୱାମୀ ରୂପେ ସେ ତା'ର ସାଙ୍ଗ ଟୁଇଟରକୁ ଅନୁରୋଧ କଲା । ଏବେ ବୁଗୀର ପରିବାର ଲୋକ ଜାଣିଲେ ଯେ ଟୁଇଟର ହେଉଛି ନିଶାର ଅସଲ ସ୍ୱାମୀ କିନ୍ତୁ ନିଶା ଏହି ସବୁ ବିଷୟରେ କିଛି ବି ଜାଣି ନ ଥିଲା ।

କିଛିଦିନ ପରେ ଟୁଇଟର ମଧ୍ୟ ତା'ର ପ୍ରମିକା ମିତା(ଲିପ୍ସା)କୁ ବାହାହୋଇଗଲା । କିନ୍ତୁ କିଛି ଅପ୍ରିତିକର ପରିସ୍ଥିତି ପାଇଁ ମିତା ବୁଗୀର ପତ୍ନୀ ରୂପରେ ତା'ର ଘରେ ରହିଲା ।

ପରେ ପରେ ସେମାନଙ୍କର ଚାଲିଚଳନ ପାଇଁ ବୁଗିର ଘରଲୋକ ତ‌ଥା ନିଶାକୁ ମଧ୍ୟ ସନ୍ଦେହ ହେଲା ।

ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସର୍ବମୋଟ ପାଞ୍ଚଟି ଗୀତ ଥିବାବେଳେ ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ୬ ଅଗଷ୍ଟ ୨୦୧୫ରେ ଏହାର ଗୀତଗୁଡ଼ିକ ମୁକ୍ତିଲାଭ କରିଥିଲା । ନିଜାମ ଓ ବସନ୍ତରାଜ ସାମଲ ଗୀତଗୁଡ଼ିକୁ ରଚନା କରିଥିବା ବେଳେ ସୋହାନୀ ମିଶ୍ର, ସଞ୍ଜୁ, ବିଭୁ କିଶୋର, ହ୍ୟୁମାନ ସାଗର, ଶ୍ରୀଚରଣ ମହାନ୍ତି ଏବଂ ସସ୍ମିତା ମିଶ୍ର ଏଥିରେ କଣ୍ଠଦାନ କରିଥିଲେ ।

 ଗୀତ  ରଚନା  କଣ୍ଠଦାନ ନିଶା ନିଶା     ପିଲାଟା ବିଗିଡ଼ିଗଲା     ବୋମାଟା ଫୁଟି ଗଲାରେ     ହାତର ମେହେନ୍ଦି     ନଟି ନଟି  

ଆଧାର

 ବାହାର ଆଧାର 
 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
କେହି ନୁହେଁ କାହାର

ସୁଶାନ୍ତ ମଣିଙ୍କ ନିର୍ଦ୍ଦେଶନାରେ ଓଡ଼ିଆ ଚଳଚ୍ଚିତ୍ର କେହି ନୁହେଁ କାହାର ୨୦୧୫ ମସିହାରେ ଅକ୍ଟୋବର ୨ରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିଷେକ ରଥ ଥିବା ବେଳେ ତାଙ୍କ ବିପକ୍ଷରେ ଅଭିନେତ୍ରୀ ଏଲିନା ସାମନ୍ତରାୟ ନାୟିକା ଭାବରେ ଅଭିନୟ କରିଥିଲେ । ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ବିଶ୍ୱ ସ୍ୱରୂପ ।

ଅଭିନୟ
 ଅଭିଷେକ ରଥ
 ଏଲିନା ସାମନ୍ତରାୟ
 ସିଦ୍ଧାନ୍ତ ମହାପାତ୍ର
 ବିଜୟ ମହାନ୍ତି
 କୁନା ତ୍ରିପାଠୀ
 ସମରେଶ ରାଉତରାୟ
 ନୀତୁ ସିଂହ
 ପିଙ୍କି ପ୍ରଧାନ
 ଚୌଧୁରୀ ଜୟପ୍ରକାଶ ଦାସ

ଅଗଷ୍ଟ ୬ ୨୦୧୫ରେ ଏହି ଚଳଚ୍ଚିତ୍ରର ଟ୍ରେଲର ବାହାରିଥିଲା ।

ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରର ଗୀତଗୁଡ଼ିକ ୧୪ ସେପ୍ଟେମ୍ବରରେ ମୁକ୍ତଲାଭ କରିଥିଲା । 

 ଗୀତ  ରଚନା  କଣ୍ଠଦାନ ମନେ ପଡ଼େ     ଲୁଣି ଆଇସକ୍ରିମ     ହସ ତୋର     ଏଇ ହାତ ରେଖା     ଧୋକା ଧୋକାରେ ବାବା  

ଆଧାର

 ବାହାର ଆଧାର 
 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ପଞ୍ଜାବୀ କବି

କବି

 ବାବା ଫରିଦ - ୧୨ଶ-୧୩ଶ ଶତାବ୍ଦୀ
 ଦାମୋଦର ଦାସ ଅରୋରା - ୧୫ଶ ଶତାବ୍ଦୀ
 ଗୁରୁ ନାନକ ଦେବ -୧୫ଶ-୧୬ଶ ଶତାବ୍ଦୀ
 ଗୁରୁ ଅଙ୍ଗଦ - ୧୬ଶ ଶତାବ୍ଦୀ
 ଗୁରୁ ଅମର ଦାସ - ୧୫ଶ-୧୬ଶ ଶତାବ୍ଦୀ
 ଗୁରୁ ରାମ ଦାସ - ୧୬ଶ ଶତାବ୍ଦୀ
 ଶାହ ହୁସେନ - ୧୬ଶ ଶତାବ୍ଦୀ
 ଗୁରୁ ଅର୍ଜୁନ ଦେବ - ୧୬ଶ-୧୭ଶ ଶତାବ୍ଦୀ
 ଭାଇ ଗୁରୁଦାସ - ୧୬ଶ-୧୭ଶ ଶତାବ୍ଦୀ
 ସୁଲତାନ ବାହୁ - ୧୬ଶ-୧୭ଶ ଶତାବ୍ଦୀ
 ଗୁରୁ ତେଗ ବାହାଦୁର - ୧୭ଶ ଶତାବ୍ଦୀ
 ଗୁରୁ ଗୋବିନ୍ଦ ସିଂହ - ୧୭ଶ ଶତାବ୍ଦୀ
 ସାଲେହ ମହମ୍ମଦ ସାଫୁରି - ୧୭ଶ ଶତାବ୍ଦୀ
 ବୁଲେହ ଶାହ - ୧୭ଶ-୧୮ଶ ଶତାବ୍ଦୀ
 ୱାରିଶ ଶାହ - ୧୮ଶ ଶତାବ୍ଦୀ
 ଖ୍ୱାଜା ଘୁଲାମ ଫରିଦ - ୧୮ଶ-୧୯ଶ ଶତାବ୍ଦୀ
 ବାବୁ ରଜାବ ଅଲ୍ଲୀ - ୧୯ଶ ଶତାବ୍ଦୀ
 ମିଲନ ମହମ୍ମଦ ବକ୍ସ - ୧୯ଶ ଶତାବ୍ଦୀ
 ମୌଲବୀ ଘୁଲାମ ରସୁଲ ଆଲମ୍ପୁରୀ - ୧୯ଶ ଶତାବ୍ଦୀ
 କାଦରିଆର - ୧୯ଶ ଶତାବ୍ଦୀ
 ପିଲ୍ଲୁ - ୧୯ଶ ଶତାବ୍ଦୀ
 ଶାହ ମହମ୍ମଦ - ୧୯ଶ ଶତାବ୍ଦୀ
 ମୋହନ ସିଂହ (କବି) - ୨୦ଶ ଶତାବ୍ଦୀ
 ଅମ୍ରିତା ପ୍ରୀତମ - ୨୦ଶ ଶତାବ୍ଦୀ
 ହାସିମ - ୧୯ଶ ଶତାବ୍ଦୀ
 ସରିଫ କୁଞ୍ଜାହି - ୨୦ଶ ଶତାବ୍ଦୀ
 ମିର ତନହା ୟୁସାଫି - ୨୦ଶ ଶତାବ୍ଦୀ
 ଅନୱର ମାସୁଦ - ୨୦ଶ ଶତାବ୍ଦୀ
 ଅଫଜଲ ଅହସାନ ରାନ୍ଧୱା - ୨୦ଶ ଶତାବ୍ଦୀ
 ଖ୍ୱାଜା ହାଇଦର ଅଲ୍ଲୀ ଆତିସ - ୨୦ଶ ଶତାବ୍ଦୀ
 ହରବଂଶ ଭଲ୍ଲା (୧୯୩୦-୧୯୯୩) - ୨୦ଶ ଶତାବ୍ଦୀ
 ସାଇସ୍ତା ନୁଜହାତ - ୨୦ଶ ଶତାବ୍ଦୀ
 ଭାଇ ବୀର ସିଂହ - ୨୦ଶ ଶତାବ୍ଦୀ
 ଅମ୍ରିତା ପ୍ରୀତମ - ୨୦ଶ ଶତାବ୍ଦୀ
 ଧାନୀ ରାମ ଛାତ୍ରିକ - ୨୦ଶ ଶତାବ୍ଦୀ
 ଜଶୱନ୍ତ ସିଂହ ରାହି - ୨୦ଶ ଶତାବ୍ଦୀ
 ଫଜିଜ ଅହମ୍ମଦ ଫଜିଜ - ୨୦ଶ ଶତାବ୍ଦୀ
 ଦର୍ଶନ ସିଂହ ଆୱାରା - ୨୦ଶ ଶତାବ୍ଦୀ
 ହରଭଜନ ସିଂହ - ୨୦ଶ ଶତାବ୍ଦୀ
 ଶିବ କୁମାର ବଟାଲଭି - ୨୦ଶ ଶତାବ୍ଦୀ
 ସରିଫ କୁଞ୍ଜାହି - ୨୦ଶ ଶତାବ୍ଦୀ
 ସୁରଜିତ ପାତର - ୨୦ଶ ଶତାବ୍ଦୀ
 ନବତେଜ ଭାରତୀ - ୨୦ଶ ଶତାବ୍ଦୀ
 ଅମରଜିତ ଚନ୍ଦନ- ୨୦ଶ ଶତାବ୍ଦୀ
 ଆଜମେର ରୋଡ - ୨୦ଶ ଶତାବ୍ଦୀ
 ଅନୱର ମାସୁଦ - ୨୦ଶ ଶତାବ୍ଦୀ
 ସୁଖଦର୍ଶନ ଧାଲିୱାଲ- ୨୦ଶ ଶତାବ୍ଦୀ
 ବଲୱନ୍ତ ଗାର୍ଗୀ- ୨୦ଶ ଶତାବ୍ଦୀ
 ସୁଖବୀର (ଲେଖକ)- ୨୦ଶ ଶତାବ୍ଦୀ
 ଜଶୱନ୍ତ ସଂହ ନେକ୍କି- ୨୦ଶ ଶତାବ୍ଦୀ
 ସରଦ୍ଧା ରାମ ଫିଲାଉରି
 ଉସ୍ତାଦ ଦାମନ - ୨୦ଶ ଶତାବ୍ଦୀ
 ମୁନିର ନିୱାଜି
 ଚମନ ଲାଲ ଚମନ - ୨୦ଶ ଶତାବ୍ଦୀ
 ଖୁସୱନ୍ତ କନୱାଲ - 2୨୦ଶ ଶତାବ୍ଦୀ
 ସନ୍ତ ରାମ ଉଡ଼ାସୀ - ୨୦ଶ ଶତାବ୍ଦୀ
 ସମଶେର ସିଂହ ସାନ୍ଧୁ - ୩ ମାର୍ଚ୍ଚ ୧୯୩୭-
 ଅହମ୍ମଦ ରାହି - ୨୦ଶ ଶତାବ୍ଦୀ
 ମଜହର ତିରମାଜି - ୨୦ଶ ଶତାବ୍ଦୀ
 ଫାରୁକ ହୁମାୟୁନ - ୨୦ଶ ଶତାବ୍ଦୀ
 ଅଭିନବ ଧିଙ୍ଗ୍ରା - ୨୦ଶ ଶତାବ୍ଦୀ

ବାହ୍ୟ ଲିଙ୍କ
 Punjabi Poetry
 Collection of Rare Work of Punjabi Poets/Writers
 Academy of the Punjab In North America (APNA)
 Punjabi Poets Poetry[ punjabizone.net website]

ଅଧିକ ପଢ଼ନ୍ତୁ
Sufi Poets of the Punjab Pakistan (Their Thought and Contribution) Prof M Ashraf Chaudhary. National Book Foundation Islamabad. 
 "Great Sufi Poets of The Punjab" by R. M. Chopra, (1999), Iran Society, Calcutta.

Category:Lists of poets by language
Poets,Punjabi
Poets
Poets
!
Poets
*
Poets
ଚନ୍ଦନ

ଚନ୍ଦନ କାଠ ସାନ୍ତାଳ ଜାତିୟ ଗଛର ଏକ ଶ୍ରେଣୀ | ଜଙ୍ଗଲଗୁଡ଼ିକ ଭାରୀ, ହଳଦିଆ ଏବଂ ସୂକ୍ଷ୍ମ ଶସ୍ୟଯୁକ୍ତ, ଏବଂ ଅନ୍ୟାନ୍ୟ ସୁଗନ୍ଧିତ କାଠ ପରି, ସେମାନେ ଦଶନ୍ଧି ଧରି ସେମାନଙ୍କର ସୁଗନ୍ଧକୁ ବଜାୟ ରଖନ୍ତି | ବ୍ୟବହାର ପାଇଁ ଜଙ୍ଗଲରୁ ଚନ୍ଦନ ତେଲ ବାହାର କରାଯାଏ | ଚନ୍ଦନ କାଠକୁ ଦୁନିଆର ସବୁଠାରୁ ମହଙ୍ଗା କାଠ ବୋଲି କୁହାଯାଏ | ଉଭୟ କାଠ ଏବଂ ତେଲ ଏକ ସ୍ୱତନ୍ତ୍ର ସୁଗନ୍ଧ ସୃଷ୍ଟି କରେ ଯାହା ଶତାବ୍ଦୀ ଧରି ବହୁମୂଲ୍ୟ ହୋଇଆସୁଛି | ଫଳସ୍ୱରୂପ, ଏହି ଧୀର ବଢୁଥିବା ଗଛଗୁଡିକର କେତେକ ପ୍ରଜାତି ଅତୀତରେ ଅତ୍ୟଧିକ ଅମଳର ଶିକାର ହୋଇଥିଲେ | ଚନ୍ଦନ ଗଛଗୁଡ଼ିକ ୧୦୦ ବର୍ଷରୁ ଉର୍ଦ୍ଧ୍ବ ବଞ୍ଚନ୍ତି ।

 ଆଧାର 

ଶ୍ରେଣୀ:ଉଦ୍ଭିଦ ଜଗତ
ଗିଢା

thumb|ଗିଢା ପଦର୍ଶନ ପାଇଁ ବାଳିକାମାନେ ପ୍ରସ୍ତୁତ ଅଛନ୍ତି
thumb|100px|right|ପଞ୍ଜାବୀ ଗିଢା ନୃତ୍ୟକାର
ଗିଢା (, ) ଏକ ଲୋକପ୍ରିୟ ଭାରତ ଓ ପାକିସ୍ତାନର ପଞ୍ଜାବ ଅଞ୍ଚଳରେ ମହିଳାମାନଙ୍କର ଏକ ଲୋକ ନୃତ୍ୟ । ଏହି ନୃତ୍ୟଟି ଏକ ପ୍ରାଚୀନ ନୃତ୍ୟ ରିଙ୍ଗ ନୃତ୍ୟରୁ ଆସିଅଛି ବୋଲି ଧରାଯାଏ ।ଏହା ଭାଙ୍ଗରା ନୃତ୍ୟ ଭଳି ବହୁତ ଶକ୍ତି ଦରକାର କରେ । ଏହା ନାରୀର ସୌନ୍ଦର୍ଯ୍ୟ, କମନୀୟତା ଓ ନମନୀୟତା ବର୍ଣ୍ଣନା କରେ । ଏହା ଏକ ରଙ୍ଗବେରଙ୍ଗର ନୃତ୍ୟ, ଯାହାକୁ ବର୍ତ୍ତମାନ ଦେଶର ପ୍ରାୟ ସମସ୍ତ ଅଞ୍ଚଳରେ ଙ୍କଲ କରାଯୌଛି । ମହିଳାମାନେ ସାଧାରଣତଃ ଏହି ନୃତ୍ୟକୁ ଉତ୍ସବ ଓ ସାମାଜିକ କାର୍ଯ୍ୟ କରାଯାଉଥିବା ସମୟରେ ପଦର୍ଶନ କରିଥାନ୍ତି ।  

References

Category:Folk dances of Punjab
ସୋରିଷ ଶାଗ

200px|right|ସୋରିଷ ଶାଗ ଏବଂ ମକାର ରୁଟି

ସୋରିଷ ଶାଗ (ସୋରିଷର ଶାଗ,ରେ ହିନ୍ଦୀ, ଉର୍ଦ୍ଦୁ ଭାଷା) ଏକ ଲୋକ ପ୍ରିୟ ଖାଦ୍ୟ ଅଟେ ଯାହା ଭାରତର ପଞ୍ଜାବ କ୍ଷେତ୍ର ଏବଂ ପାକିସ୍ଥାନରେ ତିଆରି କରାଯାଏ । ଏଥିରେ ତିଆରି ସୋରିଷର ପତ୍ର ସୋରିଷ ଏବଂ ମସଲାରେ ତିଆରି ହୋଇଥାଏ ।

ଖାଦ୍ୟ ରୂପେ ପାରମ୍ପରିକ ଉପାୟରେ ତିଆରି କରିବା ପାଇଁ ଶାଗ ଏବଂ ସଧାରଣ ରୂପେ ତାହା ସହିତ "ମକାର ରୁଟି" ।Laveesh Bhandari, Sumita Kale, "Indian states at a glance, 2008-09: Punjab : performance, facts and figures", Pearson Education India, 2009, , section 4.7.2 ଏହା ସବୁଠାରୁ ଉପରକୁ ଯାଇପାରେ । ଏହା ସହିତ ଲହୁଣି  (unprocessed ସଫା କିମ୍ବା ସଂସଧିତ ହଳଦିଆ ଲହୁଣି) କିମ୍ବା ଏହାକୁ ଅଧିକା ସ୍ୱାଦିଷ୍ଟ କରିବା ପାଇଁ ପରମ୍ପରା ଗତ ରୂପରେ ଘିଅ (ଲହୁଣି ସ୍ପଷ୍ଟ ହେଲା) । କିଛି ପାଳଙ୍ଗ (ପଞ୍ଜାବରେ ପାଲକ କୁହାଯାଏ) ଯୋଡ଼ା ଯାଇପାରେ । ଖାଦ୍ୟର ସୌନ୍ଦର୍ଯ୍ୟକୁ ବଢାଇବା ପାଇଁ ଏହା ରୁଟିକୁ ମୋଟା କରିବା ସହିତ ତାହାର ରଙ୍ଗ ମଧ୍ୟ ପରିବର୍ତ୍ତନ କରିଥାଏ । ଏହା ସହିତ ମଧ୍ୟ ଏହା ଖାଦ୍ୟର ସ୍ୱାଦରେ ମଧ୍ୟ ପରିବର୍ତ୍ତନ କରିଥାଏ ।Jiggs Kalra, Pushpesh Pant, "Classic Cooking Of Punjab",tumhari aisi kitasi Allied Publishers, 2004, , page 42.

ଆଧାର

ଶ୍ରେଣୀ:ସୋରିଷ ଶାଗ
ପଞ୍ଜିରି

250px|right|ପଞ୍ଜିରି|alt=ପଂଜୀରୀ
ପଞ୍ଜିରି ପାକିସ୍ତାନ ଏବଂ ଭାରତର ପଞ୍ଜାବ ଅଞ୍ଚଳର ଏକ ଋତୁକାଳୀନ ଏକ ମୁଖ୍ୟ ଉପାଦାନ ଦ୍ରବ୍ୟ ।the Hindu Rani Devalla 22 07 2013 * * ପଞ୍ଜିରି ବହୁ ପ୍ରକାରର ଜିନିଷ ଏବଂ ମସଲାକୁ ମିଶ୍ରଣ କରି ତିଆରି କରାଯାଉଥିବା ଏକ ପ୍ରକାରର ମିଠା ଚୁର୍ଣ୍ଣ ଅଟେ ଯାହା ଖାଇବାରେ କାମ ଦେଇଥାଏ । ଯେପରି ସତ୍ୟ ନାରାୟଣଙ୍କ ପୂଜା ପାଇଁ ତିଆରି ପଞ୍ଜିରି ; ପ୍ରସୂତ ଅଥବା ଦୁର୍ବଳ ଲୋକମାନଙ୍କୁ ଖାଇବାକୁ ଦିଆ ଯାଉଥିବା ପୌଷ୍ଟିକ ପଞ୍ଜିରି । ପୁର୍ବ ଉତ୍ତର-ପ୍ରଦେଶରେ ଅଟାରେ ପ୍ରସ୍ତୁତ ପଞ୍ଜିରିକୁ "ମନଭୋଗ" କୁହାଯାଏ । ଧନିଆରେ ପ୍ରସ୍ତୁତ ପଞ୍ଜିରିକୁ ମଧ୍ୟ ପ୍ରାୟତଃ ପଞ୍ଜିରି କୁହାଯାଏ ଯାହା ମୁଖ୍ୟତଃ କୃଷ୍ଣ ଜନ୍ମାଷ୍ଟମୀ ଅବସରରେ ପ୍ରସାଦ ରୂପେ ପ୍ରଦାନ କରାଯାଏ ।

ଧନିଆ ପଞ୍ଜିରି
ପେସା ଧନିଆ, ଚିନି, ଏବଂ ଘିଅ ଏହାର ପ୍ରମୁଖ ମିଶ୍ରଣ କରାଯାଏ । ପ୍ରସୂତିକୁ ଖାଇବାକୁ ଦିଅ ଯାଉଥିବା "ସୋଂଠ"ର ଲଡୁ ମଧ୍ୟ କେବେ-କେବେ ଏଥିରେ ମିଳାଇ ଦିଆଯାଏ ।  

 ସାମଗ୍ରୀ 

 ୧୦୦ ଗ୍ରାମ ସୁଖା ଧନିଆ ପାଉଡର
 ୫୦ ଗ୍ରାମ ମେବା
 ଖୋପରା ବୁରା ୫୦ ଗ୍ରାମ
 ଚିନି ୧୦୦ ଗ୍ରାମ
 ୪-୫ ପେସା ଯାଇଥିବା ଅଳେଇଚ ଗୁଣ୍ଡ
 ମେବାର କତରନ ୫୦ ଗ୍ରାମ
 ସତେଜ ଫଳ

 ପ୍ରସ୍ତୁତି ପ୍ରଣାଳୀ 

ସର୍ବ ପ୍ରଥମେ ଏକ ଖୋପରାରେ ମେବାକୁ ପେଶି ଅଳ୍ପ ଆଞ୍ଚରେ କିଛି ସମୟ ଘାଣ୍ଟି ଦିଆଯାଏ । ଏବେ ସେଥିରେ ଧନିଆ ପାଉଡର ପକାଇ ୨-୫ ମିନିଟ ଭଲ ଭାବେ ମିଶ୍ରଣ କରାଯାଏ । ମିଶ୍ରଣ ଅଳ୍ପ ଥଣ୍ଡା ହେବାପରେ ଖୋପରାରେ ଚିନି ଢାଳି ମିଶ୍ରଣ କରାଯାଏ । ଏହାପରେ ଏହି ମିଶ୍ରଣରେ ପେଶା ଯାଇଥିବା ଅଳେଇଚ ଗୁଣ୍ଡ ପକାଇ ମିଶ୍ରଣକୁ ଏକତ୍ର କରାଯାଏ । ଏହା ପରେ ସୌନ୍ଦର୍ଯ୍ୟ ପାଇଁ ସତେଜ ଫଳକୁ ପକେଇ ସଜାଇ ଦିଆଯାଏ ।

ଆଧାର

ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ବିନୋଦିନୀ ଦେବୀ

ବିନୋଦିନୀ ଦେବୀ  (୧୯୩୭ - ୧୬ ଅକ୍ଟୋବର ୨୦୨୩) ଜଣେ କବି ଓ ଗୀତିକାର ଥିଲେ । ସେ ଓଡ଼ିଆ ଚଳଚ୍ଚିତ୍ର ଜଗତର ପ୍ରଥମ ମହିଳା ଗୀତିକାର । ଓଡ଼ିଆ ସିନେମାର ପ୍ରଥମ ନାରୀ ଗୀତିକାର ଭାବରେ ୧୯୬୫ ମସିହାର ମଲାଜହ୍ନ ଚଳଚ୍ଚିତ୍ର ପା‍ଇଁ ସେ ଗୀତ ଲେଖିଥିଲେ  । ସେ ମଧ୍ୟ ଜଣେ ଓଡ଼ିଆ ଶିଶୁ ଗୀତ ଓ ଆଧୁନିକ ଗୀତ ଗୀତିକାର ।

 ସଂକ୍ଷିପ୍ତ ଜୀବନୀ 
ସେ ୧୯୩୭ ମସିହାରେ କଟକ ଜିଲ୍ଲାର ତିଗିରିଆରେ ଜ‍ନ୍ମ ଗ୍ରହଣ କରିଥିଲେ । ତାଙ୍କ ପିତା ଥିଲେ ସ୍ୱାଧିନତା ସଂଗ୍ରାମୀ ମଧୁସୂଦନ ପଟ୍ଟନାୟକ । ସେ ପୁରୀ ଜିଲ୍ଲା ଅନ୍ତର୍ଗତ ଡେଲାଙ୍ଗ ସୁଜନପୁର ଗ୍ରାମର ବାଳକୃଷ୍ଣ ମଙ୍ଗରାଜଙ୍କୁ ବିବାହ କରିଥିଲେ । ବାଳକୃଷ୍ଣ ମଙ୍ଗରାଜ ଜଣେ ପ୍ରଶାସନିକ ଅଧିକାରୀ ଥିଲେ ।  ବିବାହବେଳକୁ ସେ ମାଟ୍ରିକ ପାସ କରିନଥିଲେ । କିନ୍ତୁ ପାଠପଢ଼ାପ୍ରତି ବିନୋଦିନୀଙ୍କର ଅନେକ ଆଗ୍ରହ ଥିଲା । ତାଙ୍କ ବଡ଼ପୁଅ ମାଟ୍ରିକ ପାସ କରିବା ପରେ, ବିନୋଦିନୀ ୩୯ବର୍ଷ ବୟସରେ ମାଟ୍ରିକ ପରୀକ୍ଷାଦେଇ ପାସ କରିଥିଲେ । 

 ଚଳଚ୍ଚିତ୍ର ଗୀତ 

ବିନୋଦିନୀ ଦେବୀଙ୍କ ଲିଖିତ କିଛି ଚଳଚ୍ଚିତ୍ର ଗୀତ:-

 ଗୀତ  ଚଳଚ୍ଚିତ୍ର  କଣ୍ଠ ତୁଚ୍ଛାକୁ ମହୁ  ମଲା ଜହ୍ନ  କଲ୍ୟାଣୀ ଭଟ୍ଟାଚାର୍ଯ୍ୟ ମୋ ନାଁଟି ମୋ ନାଁଟି ମଲା ଜହ୍ନ  ନନ୍ଦିତା ଘୋଷ ରକତ ଟଳମଳ ଖ‍‍ଇର ପାଞ୍ଚପଳ  ମଲା ଜହ୍ନ  ଅକ୍ଷୟ ମହାନ୍ତି ଭିଣେ‍ଇ ବାବୁ ଭିଣେ‍ଇ ବାବୁ  ତଅପୋ‍ଇ  ଅକ୍ଷୟ ମହାନ୍ତି ଓ ଗୀତା ପଟ୍ଟନାୟକ ସାଥୀରେ ସାଥୀରେ ଜୀବନ ସାଗରେ  ଅସ୍ତରାଗ   ପ୍ରଣବ ପଟ୍ଟନାୟକ 

ଅନ୍ୟ କିଛି ଚଳଚ୍ଚିତ୍ର ଯେଉଁଥି ପାଇଁ ବିନୋଦିନୀ ଦେବୀ ଗୀତ ଲେଖିଛଂତି :- "ମୁଁ ତୁମେ ଓ ସେ" (୧୯୮୨), ଶ୍ରୀ ଜଗ‍ନ୍ନାଥ (୧୯୭୯), "ଜୟ ଜଗନ୍ନାଥ" (୨୦୦୭)

 ଗୀତି ଗ୍ରନ୍ଥ 
ବିନୋଦିନୀ ଦେବୀଙ୍କ ପ୍ରକାଶିତ କିଛି ଗୀତି କବିତା ପୁସ୍ତକ :-
 ଶିରୋନାମା  ବିଷୟବସ୍ତୁ  ବର୍ଷ ଖୋକାଟିଏ ଖୋକିଟିଏ  ଶିଶୁଗୀତି ସଂକଳନ  ୧୯୮୬ ଅମୃତା  ଭକ୍ତିଗୀତ ସଂକଳନ  ୧୯୯୬ ଟିକି ଟିକି ନାଲି କାଇଁଚ  ଶିଶୁଗୀତି ସଂକଳନ  ୧୯୯୯ ଏ‍ଇ କଳା ମୋର କଳଙ୍କ  ଆଧୁନିକ ଗୀତ ସଂକଳନ  ୨୦୦୦

 ମୃତ୍ୟୁ 
୨୦୨୩ ମସିହା ଅକ୍ଟୋବର ୧୬ ତାରିଖରେ ଅନୁଗୋଳଠାରେ ୮୬ ବର୍ଷ ବୟସରେ ବିନୋଦିନୀ ଦେବୀଙ୍କର ପରଲୋକ ଘଟିଥିଲା ।

 ଆଧାର 

ଅଧିକ ତଥ୍ୟ

ତୁଚ୍ଛାକୁ ମହୁ ଗୀତ

ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ପ୍ରତାପ ସିଂ କୌର

thumb|ପ୍ରତାପ ସିଂ କୌର
ପ୍ରତାପ ସିଂ କୌର (1901 - 1965 ମସିହା) [[ପଞ୍ଜାବ (ଭାରତ)|ପଞ୍ଜାବ]]ର ପ୍ରମୁଖ ରାଜନୀତିଜ୍ଞ ଏବଂ ନେତା ଥିଲେ । ପଞ୍ଜାବର ମୁଖ୍ୟମନ୍ତ୍ରୀ ରହିଥିଲେ । ସେହି ସମୟରେ ପଞ୍ଜାବ ଅନ୍ତର୍ଗତ ହରିୟାଣା ଏବଂ ହିମାଞ୍ଚଳ ପ୍ରଦେଶର ମଧ୍ୟ ଥିଲେ ।  

 ପରିଚୟ 

ପ୍ରତାପ ସିଂ କୌରଙ୍କ ଜନ୍ମ 1901 ମସିହାରେ ଗୋଟେ ସୀଖ୍ ପରିବାରରେ ହୋଇଥିଲା । ତାଙ୍କର ଶେଷ ନାମ ତାଙ୍କ ଗ୍ରାମର ନାମ କାୖରୋକୁ ସଂଯୋଗ କରି ହୋଇଥିଲା । ସେ ଅମୃତସର ଜିଲ୍ଲାର କାୖରୋ ଗ୍ରାମରେ ଜନ୍ମ ହୋଇଥିଲେ । ଅମୃତସର ଜିଲ୍ଲା , ବ୍ରିଟିଶ ରାଜ ଅନ୍ତର୍ଗତ ପଞ୍ଜାବରେ ଅବସ୍ଥିତ । 
ଖାଲସା କଲେଜରେ ବି.ଏ ପାସ କରି ଆମେରିକା ଗଲେ ଏବଂ ସେଠାକାର ମିଶିଗନ ବିଶ୍ୱ ବିଦ୍ୟାଳୟରେ ଏମ.ଏ ପାସ କଲେ ; ଏବଂ ସେଠାରେ ସେ ଭାରତର ରାଜନୀତି ଆଡକୁ ଅଗ୍ରସର କଲେ । ଭାରତୀୟ ସ୍ୱତନ୍ତ୍ରତା ପାଇଁ ଆମେରିକାରେ ଗଦର ପାର୍ଟି ନାମରେ ଯେଉଁ ସଂସ୍ଥା ସ୍ଥାପିତ ହୋଇଥିଲା , ସେଥିରେ ସେ ସକ୍ରିୟ ରୂପେ ଯୋଗଦାନ କରିବାକୁ ଲାଗିଲେ ।   ଭାରତ ଫେରିବା ପରେ 1926 ମସିହାରେ ଭାରତୀୟ ରାଷ୍ଟ୍ରୀୟ କଂଗ୍ରେସରେ ଯୋଗଦାନ କଲେ ଏବଂ ସେବେଠାରୁ ସ୍ୱତନ୍ତ୍ରତା ପ୍ରାପ୍ତ ହେବା ପର୍ଯ୍ୟନ୍ତ କଂଗ୍ରେସ ଆନ୍ଦୋଳନରେ ନିରନ୍ତର ଭାଗନେଇଥିଲେ ଏବଂ ଜେଲ ଯାଇଥିଲେ ।

ଭାରତ ସ୍ୱାଧୀନ ହେବାପରେ ବିଧାନ ସଭାର ସଦସ୍ୟ ନିର୍ବାଚିତ ହେଲେ ଏବଂ ଅନ୍ତତୋଗତ୍ୱ ପଞ୍ଜାବର ମୁଖ୍ୟମନ୍ତ୍ରୀ ହୋଇଗଲେ । ଯେଉଁ ଦିନ ସେ ମୁଖ୍ୟମନ୍ତ୍ରୀ ଥିଲେ ସେହି ଦିନ ପଞ୍ଜାବର ରାଜନୀତିକ ସ୍ଥିତି ଅତ୍ୟନ୍ତ ବିସ୍ଫୋଟକ ଥିଲା । ସେହିଦିନ ମାଷ୍ଟର ତାରା ସିଂଙ୍କ ନେତୃତ୍ୱରେ ସ୍ୱତନ୍ତ୍ର ପଞ୍ଜାବ ଜୋରେ ଚାଲୁଥିଲା । ପ୍ରାନ୍ତରେ ଏକ ପ୍ରକାର ଅରାଜକତା ମାତି ଥିଲା । କାୖରୋମାନେ ନିଜ ସୁଦୃଢ ବ୍ୟକ୍ତିତ୍ୱ ଏବଂ ରାଜନୈତିକ ଦୂରଦର୍ଶିତାରେ ଆନ୍ଦୋଳନର ସାମ୍ନା କରିଥିଲେ ଏବଂ ସେମାନଙ୍କ କୂଟନୀତି ଆନ୍ଦୋଳନର ମୁଖ୍ୟ ସ୍ତମ୍ଭ ମାଷ୍ଟର ତାରା ସିଂରେ କୁଟ ଉତ୍ପନ୍ନ କରିବାରେ ସଫଳ ହେଲେ ତଥା ଆନ୍ଦୋଳନ ଛିନ୍ନ ଭିନ୍ନ ହୋଇଗଲା । ସେ ଜଣେ ସ୍ଥିର ଓ ପ୍ରଭାବ ଶାଳୀ ଶାସକ ରୂପେ ପ୍ରକଟିତ ହୋଇଥିଲେ । ସେ ନିଜ ପ୍ରଦେଶର ଆର୍ଥିକ ଅବସ୍ଥାକୁ ବିକଶିତ କରିବାପାଇଁ ଅଧିକା ପ୍ରୟାସ କରିଥିଲେ । ଉଦ୍ୟୋଗ ଏବଂ କୃଷି ପରି ଦୁଇ କ୍ଷେତ୍ରରେ ପଞ୍ଜାବରେ ଅଦ୍ଭୁତ ପୁର୍ବ ଉନ୍ନତି କରିଥିଲେ । 1962 ମସିହାରେ ଯେବେ ଚୀନ, ଭାରତ ଉପରେ ଆକ୍ରମଣ କରିଥିଲେ ତ କୌରୋମାନେ ନିଜ ପ୍ରଦେଶରୁ ଧନ ଏବଂ ଜନ ସହାୟତା ଆଦି ନିଜ ନିଜ ଭିତରେ ହିଁ ଏକ ଇତିହାସ ଅଟେ ।  

ଏହି ପ୍ରକାର ମହତ୍ତ୍ୱ ପରେ ମଧ୍ୟ ତାଙ୍କ ଉପରେ ପକ୍ଷପାତ ଏବଂ ଭ୍ରଷ୍ଟାଚାର ଆରୋପ ଲଗା ଯାଇଥିଲା ଏବଂ ତାଙ୍କୁ 1964 ମସିହାରେ ମୁଖ୍ୟମନ୍ତ୍ରୀ ପଦବୀକୁ ପରିତ୍ୟାଗ କରିବାକୁ ପଡ଼ିଥିଲା । ଏହାର କିଛିଦିନ ପରେ 1965 ମସିହାର ଆରମ୍ଭରେ ଗୋଟେ ଦିନ ଯେବେ ସେ ମୋଟର କାରଦ୍ୱାରା ଦିଲ୍ଲୀରୁ ଫେରୁଥିଲେ, ମାର୍ଗରେ କିଛି ଲୋକ ତାଙ୍କୁ ଗୁଳି ମାରିଥିଲେ ଏବଂ ତତ୍କାଳେ ତାଙ୍କର ମୃତ୍ୟୁ ଘଟିଥିଲା ।

 ବାହାର ଆଧାର 
 Pratap Singh Kairon 
 Biography of the legendary Sikh leader 

ଆଧାର

ଶ୍ରେଣୀ:ସ୍ୱତନ୍ତ୍ରତା ସଂଗ୍ରାମ ସେନା
ଶ୍ରେଣୀ:ପଞ୍ଜାବର ରାଜନୀତିଜ୍ଞ
ଶ୍ରେଣୀ:ପଞ୍ଜାବର ମୁଖ୍ୟମନ୍ତ୍ରୀ